19/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.79102. Concesión de auga. Concello de Carballo

O Servizo de Prevención de Incendios Forestais, Xefatura Territorial da Consellería de Medio Rural na Coruña, solicita de Augas de Galicia un caudal de 200 m3/ano de augas procedente dunha canle de derivación de augas dun regato sen nome (idcurso 983610008599), afluente do rego de Piñeiro ou Bandeira (codificado 149024) no lugar de Goiáns do Rego, parroquia de Goiáns (Santo Estevo), t. m. de Carballo (A Coruña), con destino a uso de extinción de incendios. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.79102 As características do aproveitamento son: SOLICITANTE: Servizo de Prevención de Incendios Forestais CAUDAL: 0,0634 litros/segundo DESTINO: Extinción de incendios ORIXE: Canle de derivación dun rego (idcurso 983610008599) LUGAR: Goiáns do Rego PARROQUIA: Goiáns (Santo Estevo) CONCELLO: Carballo As augas obxecto da captación circulan pola cuneta da estrada Vilanova - Cances da Vila (referencia catastral 15019A007090020000IU) e proceden dunha fonte próxima e do regato (idcurso 983610008599) mediante unha derivación cara á citada cuneta, captándose nunha arqueta e conducíndose por gravidade por un tubo PE 50 mm de lonxitude aproximada 100 m. l. cara a un depósito de formigón a construír na parcela con referencia catastral 15019A007000170000IQ. O depósito será de formigón armado de dimensións 7,00 (ou 8,00) x 4,00 x 2,50 metros e soterrarase uns 1,85 metros. Dispón de boia para o peche da auga unha vez enchido o depósito. Elementos complementarios do aproveitamento: - Peche perimétrico do depósito a base de postes de aceiro galvanizado e malla de simple torsión con acceso – porta de folla simple en aceiro galvanizado. - Acometidas para os depósitos. - Desaugue e rebosadoiro en PVC ¢110 mm, previa formación de pasamuros na lousa de cimentación do depósito e muro respectivamente. O desaugadoiro contará con arqueta e chave de corta na saída. - Carga vehículos autobomba: Disporase dun pozo de aros prefabricados de formigón no exterior do peche conectado ao depósito cun tubo PVC ¢315 mm. - Preparación dun firme desde a estrada contigua para acceso dos vehículos autobomba. - Rampla externa para saída de animais a 1 metro da coroación do depósito. Todas as obras atópanse na zona de policía do regato identificado 983610008599 e, en parte, na zona de policía do rego de Piñeiro ou Bandeira (codificado 149024). O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 11 de novembro de 2021 O xefe do servizo territorial (sinatura dixital) Antonio Angel Fritah Lobont